ΠΗΓΗ ΠΡΟΣΦΥΓΕΣ ΗΠΕΙΡΟΣ

Λαμβάνοντας υπόψη σας τα παρακάτω παραθέματα και με τις γνώσεις του σχολικού βιβλίου σας, να αναφερθείτε στα προσφυγικά ρεύματα από την Ήπειρο κατά τον 19ον αιώνα.

ΚΕΙΜΕΝΟ Α

“προς την Σεβαστήν Γ΄ Εθνικήν Συνέλευσιν”

      Επιφορτισμένος από τους συμπατριώτας μου Σουλιώτας το ιερόν φορτίον της πληρεξουσιότητος, δια να συσκεφθώ μετά των λοιπών σεβαστών πληρεξουσίων όσα ωφελούν και συμφέρουν εις την πατρίδα, είμαι διωρισμένος να ζητήσω και τα ιδιαίτερα δίκαια αυτών, καθυποβάλλων συγχρόνως εις την σκέψιν της σεβαστής ταύτης Συνελέυσεως και την εγκλειομένην αναφοράν των, εις την οποίαν φαίνονται τα δίκαια ζητήματα αυτών.

      Αν γνωρίζει η Σεβαστή Διοίκησις, ότι οι Σουλιώται απ αρχής του ιερού των Ελλήνων αγώνος δεν έπαυσαν ν΄ αγωνίζονται δια την ελευθερίαν της πατρίδος, να καταδαπανήσουν όλην των την μικράν περιουσίαν, να παραιτήσουν εις τον εχθρόν την γην εκείνην, όπου εγεννήθηκαν, δια να είναι ελεύθεροι να χύσουν το αίμα των καθ΄ εκάστην και, τέλος, να θυσιασθούν οι περισσότεροι, αν γνωρίζη, λέγω, ταύτη η Σεβαστή Συνέλευσις, ας λάβη πρόνοιαν εις την εκτέλεσιν των ζητουμένων των και ας είναι βεβαιωμένη, ότι το έθνος θέλει έχει πάντοτε τους Σουλιώτας ετοιμωτάτους υπερασπιστάς της Ελλάδος, μέχρι και αυτής της υστέρας ρανίδος του αίματός των. Μένω με το προσήκον σέβας.

Εν Ερμιόνη την 24 Φεβρουαρίου 1827, ο πολίτης Κίτζος Τζαβέλας“.

ΚΕΙΜΕΝΟ Β

[…] Επόμενη περιοχή, το Ζαπάντι, βόρεια των Καλυβιών, για το οποίο πολύς λόγος είχε γίνει ήδη από τα 1823. Ένα χωριό που, πριν την επανάσταση αριθμούσε τουλάχιστον 500 οικογένειες, αυτή τη στιγμή «είναι ήδη έρημον ανθρώπων εντελώς και γεωργικών χειρών». Σ’ αυτό περιλαμβάνονται 5 τσιφλίκια (Τσέλου, Παλαιολεύκας, Τσάϊκα, Λυσσοχώρι, Μπουζίκιστα) που καταλαμβάνουν έκταση μεγαλύτερη των 30.000 στρ. γης, ποτιζόμενης και εύφορης. Από αυτή την έκταση μόλις 10.000 στρ. καλλιεργούνται ή έχουν αγοραστεί από τους κατοίκους, τα υπόλοιπα όμως 20.000 στρ. παραμένουν ακαλλιέργητα λόγω έλλειψης εργατικών χεριών. (σ. 124)

Το γεγονός ότι η δημοτική αρχή της Ναυπάκτου ζητά εγγράφως από τον Όθωνα να μεριμνήσει για την ταχύτερη ολοκλήρωση του συνοικισμού των Σουλιωτών, είναι ενδεικτικό των καλών σχέσεων που είχαν αναπτυχθεί μεταξύ ντόπιων κι εποίκων . Η πλειοψηφία των Σουλιωτών της Ναύπακτού ασχολήθηκε με τη γεωργία, καθώς τους είχαν παραχωρηθεί αρκετά μεγάλες εκτάσεις έξω από τα όρια του κάστρου πέρα από το αρχικό τμήμα γης που είχε δοθεί στον καθένα, ενώ αρκετοί σταδιοδρόμησαν σε στρατιωτικά και πολιτικά αξιώματα. (σ. 149-150)

Ήδη από τον Δεκέμβριο του 1853 αναφέρεται προσπάθεια 220 οικογενειών της περιοχής του Ραδοβυζίου Άρτας να περάσουν στο ελεύθερο ελληνικό κράτος, χωρίς όμως να το επιτύχουν τελικά όλες αφού «...άλλαι μεν εξ αυτών επροχώρησαν και διέβησαν τα σύνορα, άλλαι δε πεισθείσαι εις διαβιβασθείσας απατηλάς υποσχέσεις του Καϊμακάμη της Άρτης ότι δεν θα καταδιωχθούν, επέστρεψαν» Η κατάσταση στις επαναστατημένες περιοχές και ο αριθμός των προσφύγων που ζητούσαν καταφύγιο στο ελληνικό κράτος ανάγκασε το Υπουργείο των Εσωτερικών να λάβει έκτακτα μέτρα ώστε να διευκολύνει τις συνθήκες μετάβασής τους στην Ελλάδα. (σ. 132)

Με αναφορά τους την 1 Απριλίου 1840 οι Ηπειρώτες κάτοικοι της Κυλλήνης […] αναφέρονται στην άφιξή τους στην Κυλλήνη στις 19 Ιανουάριου 1840 κατά την οποία δεν βρήκαν να τους περιμένει τίποτε απ’ όσα το κράτος τους είχε υποσχεθεί και είχαν συμφωνήσει. Δεν υπήρχαν ούτε καταλύματα ούτε εφόδια για να ικανοποιήσουν τις πρώτες τους ανάγκες και μόνο χάρη στη φιλανθρωπία του αξιωματικού του λιμένα Κυλλήνης που βρήκε στέγη και αγόρασε φαγητό επί μια βδομάδα, κατόρθωσαν να επιβιώσουν και εξακολουθούν να παραμένουν σε άδεια σπίτια κατοίκων της Κυλλήνης. Στη συνέχεια τονίζουν ότι κατασκεύασαν μόνοι τους καλύβες, οι οποίες όμως, εξαιτίας της έλλειψης υλικών, δεν αρκούσαν για να τους προστατεύσουν από το κρύο και τη βροχή.

Κων/νος Κωσταβασίλης, Εγκαταστάσεις Ηπειρωτών και Θεσσαλών στο Ελεύθερο Κράτος 1832 – 1862, σ. 130

ΑΠΑΝΤΗΣΗ

Το προσφυγικό ρεύμα από την Ήπειρο, ξεκίνησε σχεδόν ταυτόχρονα με το μεταναστευτικό ρεύμα από τη Μικρά Ασία. Συνεχίστηκε όμως και κατά το δεύτερο έτος της Επανάστασης, προς τη Δυτική Στερεά και ειδικότερα το Μεσολόγγι.

Μεγάλα κύματα προσφύγων από την Ήπειρο κατευθύνθηκαν στη Δυτική Στερεά, για να αποφύγουν τα τουρκικά αντίποινα, μετά την καταστολή του κινήματος, το καλοκαίρι του 1821. Πλήθη συνέρρευσαν στο Μεσολόγγι. Τελευταίοι κατέφθασαν οι Σουλιώτες στις αρχές του 1823, μέσω των Ιόνιων νησιών, μετά τη λύση της πολιορκίας του Σουλίου.

Οι Σουλιώτες πρόσφυγες έφτασαν σε μια περίοδο κατά την οποία το Μεσολόγγι, μετά την εκδίωξη των Τούρκων από τη Δυτική Στερεά, είχε πλέον επιβαρυνθεί υπερβολικά. Οι εγχώριοι δυσφορούσαν έντονα γι' αυτήν τη συνεχή εισροή προσφυγικών πληθυσμών.

Για να ανακουφιστεί η πόλη, το Βουλευτικό παραχώρησε στους Σουλιώτες το Ζαπάντι, βορειοδυτικά του Αγρινίου

*+ΠΗΓΗ Επόμενη περιοχή, το Ζαπάντι, βόρεια των Καλυβιών, για το οποίο πολύς λόγος είχε γίνει ήδη από τα 1823. Ένα χωριό που, πριν την επανάσταση αριθμούσε τουλάχιστον 500 οικογένειες, αυτή τη στιγμή «είναι ήδη έρημον ανθρώπων εντελώς και γεωργικών χειρών». Σ’ αυτό περιλαμβάνονται 5 τσιφλίκια (Τσέλου, Παλαιολεύκας, Τσάϊκα, Λυσσοχώρι, Μπουζίκιστα) που καταλαμβάνουν έκταση μεγαλύτερη των 30.000 στρ. γης, ποτιζόμενης και εύφορης. Από αυτή την έκταση μόλις 10.000 στρ. καλλιεργούνται ή έχουν αγοραστεί από τους κατοίκους, τα υπόλοιπα όμως 20.000 στρ. παραμένουν ακαλλιέργητα λόγω έλλειψης εργατικών χεριών*

Οργανωμένες όμως αντιδράσεις των ντόπιων ματαίωσαν τη σχεδιαζόμενη παραχώρηση γης για εγκατάσταση προσφύγων.

Παρά την αποτυχία, η απόφαση αυτή αποτελεί την πρώτη ιδέα για αποκατάσταση προσφύγων στα χρόνια του Αγώνα και έφερε στο προσκήνιο το ζήτημα αξιοποίησης των «εθνικών γαιών», που επρόκειτο να απασχολήσει αργότερα το νεοελληνικό κράτος.

Από τους Ηπειρώτες πρόσφυγες, πρώτοι οι Σουλιώτες πέτυχαν να εκπροσωπηθούν στην Γ' Εθνοσυνέλευση, όπου έθεσαν ως βασικό θέμα την παραχώρηση τόπου για μόνιμη εγκατάσταση

*+ ΠΗΓΗ  (ΠΛΗΡΕΞΟΥΣΙΟΣ) Εν Ερμιόνη την 24 Φεβρουαρίου 1827, ο πολίτης Κίτζος Τζαβέλας*

*Επιφορτισμένος από τους συμπατριώτας μου Σουλιώτας το ιερόν φορτίον της πληρεξουσιότητος, δια να συσκεφθώ μετά των λοιπών σεβαστών πληρεξουσίων όσα ωφελούν και συμφέρουν εις την πατρίδα, είμαι διωρισμένος να ζητήσω και τα ιδιαίτερα δίκαια αυτών, καθυποβάλλων συγχρόνως εις την σκέψιν της σεβαστής ταύτης Συνελέυσεως και την εγκλειομένην αναφοράν των, εις την οποίαν φαίνονται τα δίκαια ζητήματα αυτών.*

*+ ΠΗΓΗ (ΕΠΙΧΕΙΡΗΜΑ) Αν γνωρίζει η Σεβαστή Διοίκησις, ότι οι Σουλιώται απ αρχής του ιερού των Ελλήνων αγώνος δεν έπαυσαν ν΄ αγωνίζονται δια την ελευθερίαν της πατρίδος, να καταδαπανήσουν όλην των την μικράν περιουσίαν, να παραιτήσουν εις τον εχθρόν την γην εκείνην, όπου εγεννήθηκαν, δια να είναι ελεύθεροι να χύσουν το αίμα των καθ΄ εκάστην και, τέλος, να θυσιασθούν οι περισσότεροι, αν γνωρίζη, λέγω, ταύτη η Σεβαστή Συνέλευσις, ας λάβη πρόνοιαν εις την εκτέλεσιν των ζητουμένων των και ας είναι βεβαιωμένη, ότι το έθνος θέλει έχει πάντοτε τους Σουλιώτας ετοιμωτάτους υπερασπιστάς της Ελλάδος, μέχρι και αυτής της υστέρας ρανίδος του αίματός των. Μένω με το προσήκον σέβας.*

Κατά την περίοδο της μοναρχίας του Όθωνα, Το κράτος ασχολήθηκε σοβαρά με το ζήτημα της αποκατάστασης των προσφύγων. Με σειρά διαταγμάτων προβλεπόταν η ίδρυση νέων προσφυγικών συνοικισμών, γεγονός που αποκάλυπτε τις προθέσεις της πολιτείας για την ενίσχυση της εθνικής συνοχής.

Για τους Σουλιώτες οι αναβολές δεν είχαν ούτε τώρα τέλος. Αποφασίστηκε το 1837 η ίδρυση συνοικισμού τους στο Αντίρριο, η οποία όμως δεν πραγματοποιήθηκε. Σοβαρότερη φαίνεται ότι ήταν η προσπάθεια ίδρυσης ενός συνοικισμού Ηπειρωτών στην Κυλλήνη το 1840.

*+ΠΗΓΗ Με αναφορά τους την 1 Απριλίου 1840 οι Ηπειρώτες κάτοικοι της Κυλλήνης […] αναφέρονται στην άφιξή τους στην Κυλλήνη στις 19 Ιανουάριου 1840 κατά την οποία δεν βρήκαν να τους περιμένει τίποτε απ’ όσα το κράτος τους είχε υποσχεθεί και είχαν συμφωνήσει. Δεν υπήρχαν ούτε καταλύματα ούτε εφόδια για να ικανοποιήσουν τις πρώτες τους ανάγκες και μόνο χάρη στη φιλανθρωπία του αξιωματικού του λιμένα Κυλλήνης που βρήκε στέγη και αγόρασε φαγητό επί μια βδομάδα, κατόρθωσαν να επιβιώσουν και εξακολουθούν να παραμένουν σε άδεια σπίτια κατοίκων της Κυλλήνης. Στη συνέχεια τονίζουν ότι κατασκεύασαν μόνοι τους καλύβες, οι οποίες όμως, εξαιτίας της έλλειψης υλικών, δεν αρκούσαν για να τους προστατεύσουν από το κρύο και τη βροχή.*

 Άλλοι Ηπειρώτες και Σουλιώτες εγκαταστάθηκαν στη Ναύπακτο.

+ΠΗΓΗ *Το γεγονός ότι η δημοτική αρχή της Ναυπάκτου ζητά εγγράφως από τον Όθωνα να μεριμνήσει για την ταχύτερη ολοκλήρωση του συνοικισμού των Σουλιωτών, είναι ενδεικτικό των καλών σχέσεων που είχαν αναπτυχθεί μεταξύ ντόπιων κι εποίκων . Η πλειοψηφία των Σουλιωτών της Ναύπακτου ασχολήθηκε με τη γεωργία, καθώς τους είχαν παραχωρηθεί αρκετά μεγάλες εκτάσεις έξω από τα όρια του κάστρου πέρα από το αρχικό τμήμα γης που είχε δοθεί στον καθένα, ενώ αρκετοί σταδιοδρόμησαν σε στρατιωτικά και πολιτικά αξιώματα.*

Το 1854 ο Κριμαϊκός πόλεμος γέννησε ελπίδες στους Έλληνες ότι έφθανε η ώρα της απελευθέρωσης της Ηπείρου, Επαναστατικά σώματα από την Ελλάδα διείσδυσαν στις επαρχίες αυτές και κάλεσαν τους κατοίκους να ξεσηκωθούν. Τα κινήματα όμως απέτυχαν. Τους αντάρτες που επέστρεψαν στην Ελλάδα ακολούθησαν και άμαχοι. Όταν ηρέμησε η κατάσταση, οι πρόσφυγες επέστρεψαν στις εστίες τους.

*+ΠΗΓΗ Ήδη από τον Δεκέμβριο του 1853 αναφέρεται προσπάθεια 220 οικογενειών της περιοχής του Ραδοβυζίου Άρτας να περάσουν στο ελεύθερο ελληνικό κράτος, χωρίς όμως να το επιτύχουν τελικά όλες αφού «...άλλαι μεν εξ αυτών επροχώρησαν και διέβησαν τα σύνορα, άλλαι δε πεισθείσαι εις διαβιβασθείσας απατηλάς υποσχέσεις του Καϊμακάμη της Άρτης ότι δεν θα καταδιωχθούν, επέστρεψαν» Η κατάσταση στις επαναστατημένες περιοχές και ο αριθμός των προσφύγων που ζητούσαν καταφύγιο στο ελληνικό κράτος ανάγκασε το Υπουργείο των Εσωτερικών να λάβει έκτακτα μέτρα ώστε να διευκολύνει τις συνθήκες μετάβασής τους στην Ελλάδα*